Euroopan parlamentin päätöslauselma 5. toukokuuta 2010, joka sisältää huomautukset, jotka ovat erottamaton osa päätöstä vastuuvapauden myöntämisestä uuden sukupolven eurooppalaisen ilmaliikenteen hallintajärjestelmää (SESAR) koskevan yhteisyrityksen talousarvion toteuttamisesta varainhoitovuonna 2008



Virallinen lehti nro L 252 , 25/09/2010 s. 228 - 230



Euroopan parlamentin päätöslauselma 5. toukokuuta 2010, joka sisältää huomautukset, jotka ovat erottamaton osa päätöstä vastuuvapauden myöntämisestä uuden sukupolven eurooppalaisen ilmaliikenteen hallintajärjestelmää (SESAR) koskevan yhteisyrityksen talousarvion toteuttamisesta varainhoitovuonna 2008 EUROOPAN PARLAMENTTI, joka ottaa huomioon uuden sukupolven eurooppalaisen ilmaliikenteen hallintajärjestelmää (SESAR) koskevan yhteisyrityksen lopullisen tilinpäätöksen varainhoitovuodelta 2008, ottaa huomioon tilintarkastustuomioistuimen kertomuksen uuden sukupolven eurooppalaisen ilmaliikenteen hallintajärjestelmää (SESAR) koskevan yhteisyrityksen tilinpäätöksestä 31. joulukuuta 2008 päättyneeltä varainhoitovuodelta sekä yhteisyrityksen vastaukset [1], ottaa huomioon neuvoston 16. helmikuuta 2010 antaman suosituksen (5829/2010 – C7-0060/2010), ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan, ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 [2] ja erityisesti sen 185 artiklan, ottaa huomioon yhteisyrityksen perustamisesta uuden sukupolven eurooppalaisen ilmaliikenteen hallintajärjestelmän (SESAR) kehittämiseksi 27. helmikuuta 2007 annetun neuvoston asetuksen (EY) N:o 219/2007 [3] ja erityisesti sen 4 b artiklan, ottaa huomioon SESAR-yhteisyrityksen taloushallintoa koskevat säännöt, jotka sen hallintoneuvosto vahvisti 3. heinäkuuta 2007 (jäljempänä "yhteisyrityksen taloushallintoa koskevat säännöt"), ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 [4] ja erityisesti sen 94 artiklan, ottaa huomioon työjärjestyksen 77 artiklan ja liitteen VI, ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A7-0077/2010), A. ottaa huomioon, että tilintarkastustuomioistuin on saanut riittävän varmuuden siitä, että varainhoitovuoden 2008 tilit ovat luotettavat ja tilien perustana olevat toimet ovat lailliset ja asianmukaiset, B. ottaa huomioon, että SESAR-yhteisyritys perustettiin helmikuussa 2007 hallinnoimaan SESAR-ohjelmaa (uuden sukupolven eurooppalaisen ilmaliikenteen hallintajärjestelmä), C. ottaa huomioon, että yhteisyritys on käynnistysvaiheessa eikä se ollut pannut sisäisen valvonnan järjestelmiä ja varainhoidon tietojärjestelmiä kokonaisuudessaan täytäntöön vuoden 2008 loppuun mennessä, D. ottaa huomioon, että yhteisyritys omistaa kaikki aineelliset ja aineettomat hyödykkeet, jotka ovat syntyneet tai jotka sille on luovutettu SESAR-hankkeen toteutusvaihetta varten osakkaiden kanssa tehtyjen erityissopimusten mukaisesti, 1. panee tyytyväisenä merkille, että tilintarkastustuomioistuimen mukaan SESAR-yhteisyrityksen varainhoitovuoden 2008 tilit ovat luotettavat ja tilien perustana olevat toimet ovat kaiken kaikkiaan lailliset ja asianmukaiset; 2. toteaa, että yhteisyritys sai Euroopan unionin vuoden 2008 talousarviosta maksusitoumusmäärärahoina 250000000 euroa ja maksumäärärahoina 100900000 euroa; 3. myöntää, että yhteisyritys oli käynnistysvaiheessa vuosina 2007 ja 2008, että yhteisyrityksen perussäädöksen muuttamista koskeva uusi neuvoston asetus (EY) N:o 1361/2008 [5] annettiin vasta 16. joulukuuta 2008 ja että Eurocontrolin alkurahoitusosuuden suoritus viivästyi; Talousarvion vuotuisuusperiaatteen noudattamatta jättäminen 4. toteaa, että yhteisyrityksen hallintoneuvosto hyväksyi huhtikuussa 2008 lopullisen talousarvion elokuun 2007 ja joulukuun 2008 väliselle ajanjaksolle ja että päätös ei ollut vuotuisuusperiaatteen mukainen; Talousarvion toteuttaminen 5. huomauttaa, että yhteisyrityksen hallintoneuvoston huhtikuussa 2008 vahvistama lopullinen talousarvio osoittautui erittäin epärealistiseksi, mitä ilmentää se, että maksusitoumusmäärärahojen käyttöaste oli 1 prosentti ja maksumäärärahojen käyttöaste 17 prosenttia; 6. pitää valitettavana, ettei toimia monessa tapauksessa valvottu asianmukaisesti ja ettei sopimuksia ja hankintoja varten ollut otettu käyttöön riittävää sisäistä valvontaa; Omaisuuserien kirjaaminen 7. on huolissaan siitä, että vaikka käyttöasteet olivat erittäin alhaiset, yhteisyrityksen pankkitileillä oli vuoden lopussa talletuksina huomattavia summia, mikä on ristiriidassa talousarvion tasapainoperiaatteen kanssa; 8. suosittelee painokkaasti, että yhteisyritys laatii hankkeen kehitysvaiheen tuloksena syntyviin omaisuuseriin sovellettavat tilinpäätösperiaatteet; Yhteisyrityksen taloushallintoa koskevat säännöt 9. kiittää tilintarkastustuomioistuinta siitä, että se on halukas esittämään kantansa yhteisyrityksen taloushallintoa koskevista säännöistä, jotka hallintoneuvosto vahvisti heinäkuussa 2007; korostaa, että näiden sääntöjen on oltava yhteisön elimiin sovellettavan varainhoidon puiteasetuksen mukaisia, ja kannattaa tilintarkastustuomioistuimen näkemystä, että talousarvion toteuttamista ja tilinpäätöksen esittämistä, hankintamenettelyjä ja sisäisen tarkastuksen toimintoa koskevia säännöksiä on täydennettävä; toteaa lisäksi, että yhteisyrityksen on vahvistettava taloushallintoa koskevien sääntöjensä soveltamissäännöt; Vuotuinen toimintakertomus 10. suosittelee painokkaasti, että yhteisyritys noudattaa tilintarkastustuomioistuimen kanssa sovittua vuotuisen toimintakertomuksen antamisen määräaikaa; Sisäisen valvonnan järjestelmät 11. toteaa, että asianmukaisten kansainvälisten standardien mukainen sisäisen tarkastuksen yksikkö perustettiin vasta tammikuussa 2009; kehottaa yhteisyritystä myös ottamaan viipymättä käyttöön asianmukaiset julkisia hankintoja koskevat sisäisen valvonnan järjestelmät; korostaa varsinkin, että on tärkeää laatia suunnitelma tietojen turvaamiseksi katastrofitilanteissa sekä tietosuojapolitiikka; 12. toteaa, että yhteisyrityksen tileille kirjattiin varainhoitovuonna 2008 korkotuloja 148370 euroa; päättelee vuositilinpäätöksestä ja korkojen määrästä, että yhteisyrityksellä on jatkuvasti käytettävissään suuret käteisvarat; toteaa, että 31. joulukuuta 2008 yhteisyrityksen käteisvarat olivat 116007569 euroa; kehottaa komissiota tutkimaan, miten voitaisiin varmistaa tarveperusteisen kassanhallinnan soveltaminen yhteisyrityksessä ja mitä muutoksia olisi tehtävä yhteisyrityksen käteisvarojen pitämiseksi pysyvästi mahdollisimman vähäisinä; 13. panee myös merkille, ettei hallintoneuvosto vahvistanut henkilöstötaulukkoa vuodeksi 2008. [1] EUVL C 310, 18.12.2009, s. 9. [2] EYVL L 248, 16.9.2002, s. 1. [3] EUVL L 64, 2.3.2007, s. 1. [4] EYVL L 357, 31.12.2002, s. 72. [5] EUVL L 352, 31.12.2008, s. 12. --------------------------------------------------